এই অভিবাসীদের সঙ্গে কথা বলে জানা গেছে, কমবেশি সবাই কক্সবাজার উপকুল দিয়ে ট্রলারে করে মালয়েশিয়ার উদ্দেশ্যে রওয়ানা দিয়েছিল। কিন্তু দালালদের লক্ষ্য ছিল থাইল্যান্ড জঙ্গলে নিয়ে আটকিয়ে মুক্তিপন আদায় করা। গত ৬ মে থাইল্যান্ড জঙ্গলে একাধিক গণকবর এবং সেখানে বাংলাদেশিসহ অনেকের মৃতদেহ উদ্ধারের ঘটনায় বিশ্বব্যাপী তোলপাড় চলে। এরপর দালালেরা থাইল্যান্ড জঙ্গল থেকে ক্যাম্প সরিয়ে সাগরে ভাসমান ট্রলার বা জাহাজকেই মুক্তিপন আদায়ের পথ হিসাবে বেছে নেয়। যা এখনও অব্যাহত আছে।